Susitikimas su Šiaulių miesto garbės piliečiu Antanu Sireika
2018-03-22 17:30 (Europe/Moscow) | P. Višinskio viešoji biblioteka
Kovo 22 d. 17.30 val. Šiaulių apskrities Povilo Višinskio viešojoje bibliotekoje vyks susitikimas su Šiaulių miesto garbės piliečiu, krepšinio klubo „Šiauliai“ vyr. treneriu Antanu Sireika. Šiuo susitikimu bibliotekoje pradedamas renginių ciklas „Susitikimai su Šiaulių miesto garbės piliečiais“, kurio metu šiauliečiai turės progą iš arčiau susipažinti, pabendrauti su žinomais, Šiaulių miestui nusipelniusiais žmonėmis.
Kviečiame visus atvykti išklausyti, pabendrauti, pasisemti patirties iš neeilinių, miestui nusipelniusių asmenybių.
Renginio organizatoriai: Šiaulių apskrities Povilo Višinskio viešoji biblioteka ir asociacija „Civis activus“.

Koncertas „Padam“ - Edith Piaf dainos
2018-03-22 18:00 (Europe/Moscow) | „Polifonijos” salė
Kovo 20 d. visame pasaulyje yra minima prancūzų kalbos (frankofonijos) diena. Šiai dienai paminėti kovo 22 d. 18 val. kviečiame į jaukų kamerinį prancūziškos muzikos koncertą.
Edith Piaf dainos nukels klausytojus į spalvingąjį Monmartrą, jaukias kavines ir slaptas įsimylėjėlių vietas. Muzika užburs reginiais ir kvapais, pažadins jausmus. Akimirkai pagauta nepažįstamojo šypsena – naujos istorijos, o gatvės šurmulys – naujos melodijos pradžia. Daina nuneš klausytoją ten, kur jis gal net nesvajojo apsilankyti, privers nusišypsoti ar susimąstyti.
„Mano meilė – jausmingos dainos iš Edith Piaf repertuaro. Daina – mano gyvenimas, todėl esu laiminga galėdama dainuoti ir dovanoti tą džiaugsmą kitiems. Chanson’ų kalba yra tokia muzikali, šilta – ja galiu išreikšti savo mintis, jausmus, norus.“ Evelina Sašenko
Garsiose chanson’ų melodijose plazda elegantiško ir kvapnaus Paryžiaus dvasia, jaudindama širdį nuostabiomis meilės istorijomis ir nuskraidindama sielą į prancūziškų romanų pasaulį…
Muziką atliks:
Evelina Sašenko (vokalas);
Paulius Zdanavičius (fortepijonas);
Nerijus Bakula (akordeonas);
Martynas Lukoševičius (mušamieji).
Bilietų kaina 12 ir 10 € (nuolaida taikoma moksleiviams, studentams, senjorams ir neįgaliems pateikus pažymėjimą).
Bilietus galite įsigyti Polifonijos kasoje (Aušros al. 15) ir visose Ticket Market kasose.
Bilietų rezervacija telefonu: (8 41) 52 11 60

Koncertuoja „2 Donatai“
2018-03-23 18:00 (Europe/Moscow) | Koncertų salė „Saulė”
Kovo 23 d. (penktadienį) 18 val. koncertų salėje „Saulė“ charizmatiškasis duetas „2 Donatai“, pristato savo antrąjį albumą „Man nereikia debesų“.
Muzikalumu ir nuoširdumu užkariavę klausytojų širdis „2 Donatai“, su nauja programa, pradeda koncertinį turą per Lietuvą, kuri tikrai nepaliks abejingų. Daugiau nei 25 miestai ir miesteliai turės progą susipažinti su naujomis dueto dainomis bei kartu sudainuoti, jau hitais tapusias, visiems žinomas dainas.
„Tie, kas buvo mūsų koncertuose anksčiau – žino, kad dar dvi dienas po koncerto kojos pačios trypčioja“ – juokėsi Donatas Čižauskas.
„Koncertų metu mes visu 100 procentų atsiduodame savo klausytojams, tad jau ko, bet savęs tikrai netaupome. Energija liejasi per kraštus”- kolegai pritarė Karolis Akulavičius.
„Iki šiol, viskas ką kūrėme, ką dainavome, patiko mūsų klausytojams. Na, o antrasis albumas mums patiems patinka ne mažiau nei pirmasis, todėl tikime, kad jeigu patinka mums – patiks ir Jums. Ateikite, pasiklausykite ir įsitikinkite, kad nemelavome :)“ – Tęsė Donatas.
Iki greito pasimatymo!

BILIETAI: http://bit.ly/2FdFZmX

Kartu su mumis:
Deimantas Balys –gitara
Kęstutis Radavičius – bosinė gitara
Evaldas Sidaras – mušamieji

Apie duetą:
Donatas Čižauskas ir Karolis Akulavičius – žemaitijos galingi balsai. Kaip pop muzikos projektas, “2 Donatai” savo muzikinę karjerą pradėjo 2015m. projekte “Lietuvos balsas”. Savo žemaitišku užsispyrimu, paprastumu ir ypatingai stipriais balsais sužavėjo ne vieną klausytoją ir neliko nepastebėtais. Projekte duetas nukeliavo iki pat finalo, „2 Donatai“ buvo pakviesti kartu dirbti su muzikos prodiuserine kompanija “Zuzi muzika”.
2016 m. duetas išleido savo debiutinį albumą “Viskas pusiau”.

Albumo pristatymas V. Augustinas „Tau bet kokios sutemos šviesios“
2018-03-24 18:00 (Europe/Moscow) | Šiaulių kamerinė salė „Polifonija“
Kovo 24 d., šeštadienį, 18.00 val. Šiaulių „Polifonijos“ salėje vyks koncertas, kuriame patirties įkvėptas, autorius, kartu su choru „Jauna muzika“, pasakos apie gilų tikėjimą, dvasinius išgyvenimus, ištikimą atsidavimą, neblėstančią aistrą, brandų požiūrį, filosofinę meilę – apie tikrus jausmus ir jaudinantį gyvenimą.
Vaclovo Augustino kūryba jau dvidešimt metų pasakoja gražiausias istorijas, kurios žavi savo artumu, tikrumu ir gilia išmintimi. Visame pasaulyje, skirtingose erdvėse, nuolat skambantys akordai liudija apie kompozitoriaus kūrybos populiarumą. Nenuostabu, jog vadovaudamas Vilniaus miesto savivaldybės kameriniam chorui „Jauna muzika“ didžiąją savo darbų dalį paskyrė choriniams opusams. Šie metai V. Augustinui ypatingi – ilgametės bendrystė su choru kelias bus įprasmintas pirmąja autorine kompaktine plokštele „Tau bet kokios sutemos šviesios“. Ją sudaro dešimt 1996 – 2017 metų laikotarpio kompozicijų, visokeriopai praturtinančių chorinės muzikos padangę.
„Šios plokštelės muzika ypatinga, nes tai mano muzika, estetinių nuostatų komplektas, manuoju būdu išgyventas santykis su įvairiais dalykais. Esu tikras, kad niekas pasaulio nemato mano akimis, o muzikos negirdi mano ausimis. Ar būtinai turiu būti įdomus ir svarbus pasauliui? Nemanau. Tačiau tikiu – esu įdomus ir svarbus Dievui. Aš sukomponuoju garsų derinius, kurie man atrodo gražūs, aš pasirenku tekstus, kurie vienaip ar kitaip yra svarbūs bei mane jaudina, imuosi idėjų, kurios „užkabina“, ir visu tuo aš noriu pasidalinti. Pirmiausiai su savo dainininkais, o paskui ir su visais kitais“, – apie savo kūrybos kompaktinę plokštelę pasakoja Vaclovas Augustinas.
Kompozitorius su choru „Jauna muzika“ nuoširdžiai kviečia visus chorinės muzikos mylėtojus kartu pasidžiaugti tikrais pojūčiais ir pasidalinti naujais išgyvenimais.
Koncertą veda muzikologė Vaida Urbietytė-Urmonienė
Įėjimas nemokamas

3D cirko šou visai šeimai „Klounai ant rožinio dramblio“
2018-03-25 14:00 (Europe/Moscow) | Koncertų salė „Saulė”
XXI amžiaus cirko 3D šou visai šeimai „Klounai ant rožinio dramblio“ į Šiaulius atvyks iš Kijevo.
Lazerių, šviesų, video projekcijų kupinoje programoje parodys, kad klounai būna ne tik išdykę, bet ir labai mieli… o kai kurie net jodinėja ant rožinių dramblių!
Renginio programoje taip pat išvysite modernius akrobatų, ekvilibristų, žonglierių ir kitų cirko artistų pasirodymus, gaudysite muilo burbulus ir smagiai praleisite laiką su šeima!
DĖMESIO! Visi vaikai gaus dovanų!
O jei nupiešit klouną ir atnešit piešinį – gausit ypatingą dovaną!

Bilietai: https://www.bilietai.lt/lit/renginiai/kitos-pramogos/klounai-ant-rozinio-dramblio–siauliai-241206/
Vaikai iki 3 metų (su suaugusiųjų priežiūra), neužimant papildomos vietos – įleidžiami nemokamai.Programos trukmė – 1val. 30 min.
Pertrauka (viena) -15 min.
Renginio nuoroda: http://www.cirkosou.lt

Aleksandro Ostašenkovo fotografijų parodos atidarymas
2018-03-29 17:00 (Europe/Moscow) | P. Višinskio viešoji biblioteka
Kovo 29 d. 17 val. Šiaulių apskrities Povilo Višinskio viešojoje bibliotekoje vyks Aleksandro Ostašenkovo fotografijų parodos atidarymas. Paroda veiks iki balandžio 27 d.
Neįvardyto laiko portretas
Gyvenimas ― unikalus vyksmas laike, o atmintis ― pats svarbiausias žmogaus dimensijos reiškinys, kartais toks sunkus ir nepageidaujamas. Atmintis nepaleidžia mūsų, prišaukia prisiminimus, išgyvenimus, priverčia nuolat patirti sielos jautrumą, o nutolus jaunystei ― apmąstyti save ir laiką, kuriame buvome, esame, būsime.
Neįvardyto laiko portretas ― tai dvasinė būsena, mūsų jau įvykusio gyvenimo apibendrinimas. Visi mes sugebame įvertinti savo gyvenimo turinį. Jis išryškėja ilgame prigimties ir tapatybės atpažinimo kelyje ― tarp užgimstančios ir sukauptos patirties, tarp gimimo ir mirties, ieškant atsakymų, ieškant savo identiteto, remiantis jau dabartine savo patirtimi.
Mirusiųjų atmintį, epochos ženklus koreguoja laikas ir gyvieji.
Atmintis visada grįžta į praėjusį laiką.
Aleksandras Ostašenkovas
Kas šiose fotografijose man kelia nerimą? Kad žmonės, daiktai, jų aplinka, jų rūbai ir mintys juda kartu. Kad žmogus neturi galimybės suvokti savo laiko, savo aplinkos. Kad jis tiesiog yra nešamas sraunios laiko upės žemyn, be jokios galimybės sustoti ir pamatyti save iš šalies, suprasti savo aplinką, savo laikotarpį. Šiose fotografijose matome žmogų, įkalintą laiko kapsulėje, savotiškame kokone.
Tai amžina dabartis, tiksliau, tik dabarties akimirka, bet joje telpa viskas ― kiekviena mažiausia kasdienybės detalė primena dabarties akimirkos tirštumą. Klampų, nesąmoningą gyvenimo būvį, kuriame mes tik išgyvename savo dabarties akimirkas, neįgydami jokio aiškumo ir jokios matymo perspektyvos. Tai aklas gyvenimas, akla yra kiekviena gyvenimo akimirka.
Tą dar skaudžiau paryškina Aleksandro Ostašenkovo fotografijos. Galime susikurti iliuziją, kad jose matoma tikrovė pagaliau mums tampa suprantama, apžvelgiama, nes yra paversta statišku fotografiniu vaizdu. Deja. Kad ir kaip būtų, mūsų jau niekas nebesieja su čia matoma sovietinio melancholiško pilkumo plyne. Mes neigiame savo praeitį, mes kitur, dabar jau nešami į kitą krantą. Tarp kitų daiktų, kitos aplinkos. Vis dėlto tokie pat neregiai, nes atsitraukti į šalį ir pažiūrėti į save nėra jokios galimybės. Nėra jokios galimybės išbristi iš laiko upės ant kranto. Todėl ateities fotografijose atrodysime taip pat melancholiškai, kaip ir šiose Aleksandro fotografijose. Nesvarbu, ar stovime prie tarybinės parduotuvės-mašinos langelio, ar prie Akropolio prekystalio.
Virginijus Kinčinaitis

Nemokamas populiarios muzikos vakaras. Groja atlikėjas EDMUNDAS iš “Jonių”
2018-03-29 19:30 (Europe/Moscow) | „Juonė pastuogė”
Vakarėlyje populiarius lietuviškus ir pasaulio muzikos šlagerius gros ansamblio “Jonis” muzikantas Edmundas.

Ilonos Daujotaitės-Janulienės tapybos darbų paroda MOMENTAI
2018-03-30 18:00 (Europe/Moscow) | „Laiptų galerija”
Kovo 30 d. 18 val.”Laiptų galerijoje” atidaroma Ilonos Daujotaitės-Janulienės (Vilnius) tapybos darbų paroda MOMENTAI.
I.Daujotaitė-Janulienė – nuolatinė tarptautinių festivalių „Šiaulių Monmartro Respublika“ dalyvė – gimė Šiauliuose, baigė Šiaulių universiteto Dailės fakultetą.
Surengė virš 20 autorinių parodų, aktyviai dalyvauja kūrybiniuose projektuose Lietuvoje bei užsienyje.
Parodoje „Momentai” pristatomi naujausi, iki šiol neeksponuoti tapybos darbai, beveik visi tapyti šiais metais. Paroda ne vientisa, tartum sudaryta iš 3 momentų: įspūdis, žaidimas, jausmas. Ryškūs spalvomis ir emocija iš paskutinės kelionės-plenero Graikijoje.
Žaidimas eksperimentinis, pasirenkant kelias pagrindines spalvas ir momentinis intuityvus jų liejimas, kai rezultatas nenuspėjamas. Jausmo „momentas”- rimtis, džiaugsmas, ilgesys tapybine forma per pasirinktą objektą ir spalvas išreiškiama būsena, nuotaikos akimirka.
Sapnai, vaizduotė, prisiminimai sudaiktinami, paverčiami erdvėmis, kurių pagalba siūloma stabtelėti, įsijausti į savo įgytos patirties išgyvenimų momentus.
Ilonos Daujotaitės-Janulienės kūrinių atskiras serijas yra įsigiję Raseinių krašto istorijos muziejus, Trakų istorijos muziejaus Medininkų pilis, Lietuvos tautodailės fondai, Dailės parodų rūmai (dabartinis Šiuolaikinio meno centras), Rusnės etnokultūros ir informacijos centras, privatūs užsienio ir Lietuvos kolekcininkai.
„Man svarbu, kad žiūrovas nepralėktų pro paveikslus per keletą minučių, o sustotų, susimąstytų, kažko savęs paklaustų. Savo darbais noriu sujaudinti žmogaus sielą. Nes kiekviena meno sritis – ar būtų muzika, ar dailė, ar meninė fotografija – turi sujaudinti žmogų. Menininkas turi kurti ne į „stalčių“. Jis reiškia savo pojūčius, bet jais turi dalintis su kitais.” (I.Daujotaitė – Janulienė).
Parodų atidarymo renginiai – nemokami.

Ansamblio „Jonis“ koncertas
2018-03-30 21:00 (Europe/Helsinki) | „Juonė pastuogė”
Energijos šios grupės muzikantams turėtų pavydėti jauni ir pradedantys atlikėjai. Nuo lietuviškos ir pasaulio kantri muzikos, liaudiškos ir uždegančių folk stiliaus dainų iki žinomų šlagerių – toks ansamblio JONIS linksmas stilius. Jų muzika vakarėliuose išjudina ir jauną ir pagyvenusį.
Vakarėlis vyks jaukioje ir pagražėjusioje smuklės “Juonė pastuogė” salėje. Vietų skaičius salėje labai ribotas, todėl staliukus į muzikinius vakarus kviečiame rezervuoti iš anksto.

Knygos „Dr. Kvadratas“ pristatymas
2018-04-05 17:30 (Europe/Moscow) | P. Višinskio viešoji biblioteka
Balandžio 5 d. 17.30 val. Šiaulių apskrities Povilo Višinskio viešoji biblioteka kviečia į komiksų knygos „Dr. Kvadratas“ pristatymą. Knygą pristatys komiksų dailininkė ir knygos autorė Miglė Anušauskaitė.
Knyga pasakoja pasaulinio garso mokslininko, semiotiko Algirdo Juliaus Greimo gyvenimo istoriją. Šis mokslininkas analizavo įvairius kultūros reiškinius, visą gyvenimą kėlė gyvenimo ir kultūros prasmės klausimus. Todėl ir miglės Anušauskaitės komiksai kupini filosofinių klausimų, kultūros problemų nagrinėjimo, patarimų skaitytojui. 2017 m. knyga pateko pateko į Lietuvių literatūros ir tautosakos instituto skelbiamą kūrybiškiausių knygų dvyliktuką.
Knygos pristatymas vyks bibliotekos mažojoje salėje.

Alvido Paškausko skulptūrų paroda „Prisilietimai“
2018-04-06 18:00 (Europe/Moscow) | „Laiptų galerija”
„Laiptų galerijoje“ balandžio 6 d., 18 val. atidaroma Alvido Paškausko (Šiauliai) skulptūrų paroda „Prisilietimai“.
Alvidas Paškauskas – nuolatinis „Laiptų galerijos“ rengiamo tarptautinio festivalio „Šiaulių Monmartro Respublika“, „Kalėdinių miniatiūrų“ parodų dalyvis.
Baigęs Šiaulių pedagoginį institutą, įgijęs piešimo, braižybos ir darbų specialybės magistro laipsnį, šiuo metu dirba Stasio Šalkauskio gimnazijoje dailės ir technologijų mokytoju. Skulptorius kūrybą įvardija postūmiu tobulėti. 15 metų gamino vitražus, restauravo Šaukėnų bažnyčios vitražus. Vėliau ėmėsi skulptūros, išmoko kalvystės paslapčių.
Dabar daug dėmesio – skulptūrai. Šiaulietis garsėja savitais kūriniais, kuriuose naudoja ir medieną, ir metalą, ir stiklą. Naudodamas medžio, stiklo, akmens ir metalo derinius sako siekiąs atskleisti medžiagų tvirtumą, trapumą. 2016 m. sukūrė ir pristatė unikalių kryžių kolekciją Kuršėnų
tautodailės ir amatų centre.
Dalyvavo Klaipėdos skulptūrų parko 40-mečiui skirtoje respublikinėje mažosios plastikos parodoje Klaipėdos KKC centro Parodų rūmuose.
A.Paškauskas: „Į kiekvieną darbą reikia įdėti energijos, jis turi iš kažkur atsirasti – menininkas jam turi suteikti dvasią.
Gimė 1960 m. Šiauliuose.
1983 m. įgijo Šiaulių pedagoginio instituto piešimo, braižybos ir darbų specialybės magistro laipsnį.
1994 m.- vyresniojo dailės ir technologijų mokytojo kvalifikacinę kategoriją.

ATŠAUKTA Komedija ,,Trys super žvaigždės”
2018-04-11 18:00 (Europe/Moscow) | Koncertų salė „Saulė”
RENGINYS ATŠAUKTAS
Kitoks teatras BALANDŽIO 11 d. 18 val. Šiaulių koncertų salėje SAULĖ pristatys premjerą – komediją ,,Trys super žvaigždės” su visiems puikiai pažįstamomis teatro, kino, TV žvaigždėmis – Rimante Valiukaite, Vitalija Mockevičiūte, Egle Mikulionyte ir Mariumi Repšiu.
Tai komedija pagal Ramūno Cicėno pjesę ,,Trys nacionalinės draugės”, kurioje pasakojama apie tris aktores, kurios visą gyvenimą dalinasi viena grimerine, bei vaidina vienoje scenoje. Jos visada viena kitą palaiko, šventes švenčia kartu, bėdoje taip pat kartu, o aplinkiniai jas pavadina ,,trimis muškietininkėmis”.
Nuo studijų laikų jos paslapčiomis svajoja sukurti grupę ir nustebinti savo neeiliniu talentu visą Lietuvą, bet vis neatranda tinkamo momento pradėti tai įgyvendinti.
Tačiau šiandien ypatinga diena! Pasigirsta telefono skambutis, kuris praneša, kad tarp ,,trijų muškietininkių” yra ta, kuri šiais metais taps GERIAUSIA KINO AKTORE. Deja, tik viena!
Atvažiuoja operatorius imti interviu. Scenoje netikėtai atsiranda muzikos instrumentai, o dar vienos iš Jų vakare laukia svarbiausia gyvenimo premjera.
Intrigos, pavydas, tikros ašaros, dar nuoširdesnis juokas ir scenoje skambanti gyvai atliekama muzika. Ar šį ypatinga diena nesugriaus aktorių draugystės? Atsakymai jau greitai super komedijoje ,,Trys super žvaigždės”.
Režisierius Ramūnas Cicėnas
Scenografija ir kostiumai – Vita Eidimtaitė
Pagal Ramūno Cicėno pjesę ,,Trys Nacionalinės draugės”
Vaidina: Rimantė Valiukaitė, Vitalija Mockevičiūtė, Eglė Mikulionytė, Marius Repšys.
Spektaklio trukmė – 1 val. 30 min.
Bilietai čia.

Gintautas Gascevičius. Perkusinės instaliacijos
2018-04-13 18:30 (Europe/Moscow) | Šiaulių dramos teatro Mažoji salė
Perkusinės instaliacijos – tai unikalus žinomo muzikanto šiauliečio Gintauto Gascevičiaus muzikinis projektas, virtuozišku atlikimu plečiantis
muzikos suvokimo ribas. Šiame gyvo garso koncerte netikėtai atsiskleidžia mušamųjų instrumentų, įvairių balsų ir garsų, vizualizacijos ir scenografijos dermė.

Monika Linkytė su grupe
2018-04-13 19:00 (Europe/Moscow) | Šiaulių arena
Prieš dvejus metus žiūrovai prašė Monikos Linkytės sugrįžti į Šiaulių areną dar vienam nuostabiam koncertui, o jų prašymai buvo išgirsti!
Monika Linkytė su grupe kviečia visus į pasimatymą balandžio 13 d. 19 val.!
Bilietai: https://www.ticketmarket.lt/lt/e/renginys/monika-linkyte-siauliu-arena-bilietai
Dėmesio, paskubėkite! Perkant 1 ir daugiau bilietų, taikoma 3.00€ nuolaida bilietui. Daugiau info www.ticketmarket.lt
Monika Linkytė – viena populiariausių jaunosios kartos Lietuvos atlikėjų. Pirmą kartą ant scenos užlipusi prieš daugiau nei 20 metų. Monika užaugo lydima muzikos: nuo mažens profesionaliai mokėsi dainavimo, vėliau pati kūrė dainas, o jos debiutinis albumas „Walk With Me“ sulaukė puikaus įvertinimo ir muzikos autoritetų komplimentų.
Metų atlikėja, metų albumas ir metų kūrinys – tai tik keletas apdovanojimų, kurie priklauso Monikai. Atlikėjai, klausytojų vertinamai už originalumą, nuoširdumą ir tikrą muziką, priklauso daugiausiai peržiūrų Lietuvos „YouTube“ istorijoje surinkęs dainos įrašas, ji taip pat atstovavo mūsų šalį ir „Eurovizijos“ konkurse.
Šiuo metu dainininkė įrašinėja antrąjį albumą, aktyviai koncertuoja ir gyvena tarp Vilniaus ir Londono, kur studijuoja muzikos kūrybą ir atlikimą BIMM universitete.
Pagrindinė renginio informacija
Nuolaidos: pirmieji 50 bilietų po 12 €
Renginio trukmė: 1 val. 30 min.
Pertrauka: nėra
Baras: Vietoms prie staliukų priimami išankstiniai vaišių užsakymai. Užsisakant iš anksto taikoma 10% nuolaida. Tai patogiau, pigiau ir greičiau. Kreiptis tiesiogiai telefonu: +370 671 34 555 Lina
Organizatorius: VšĮ „Pramogų sala”
Svarbi informacija
Bilietus įsigyti galima visose TICKETMARKET kasose (Šiaulių arena (II-V 15.00-19.00 val.; tel. 8 41 460 005), PC „Saulės miestas” (I – VII 10.00-21.00 val.; tel. 8 41 422 421), PPC „Akropolis” (I-VII 10.00-21.00 val.), internetu www.ticketmarket.lt ir PayPost skyriuose.
Vienu kartu galima užsakyti ne daugiau kaip 15 bilietų, perkant internetu
Bilietų kainos: 15 € (tribūnos, parteris), baras „Volfas Engelman” – 20 €
Bilietams yra taikomi mokesčiai
Bilietai yra negrąžinami ir nekeičiami
Daugiau informacijos visą parą: tel. 1588 (pagal Jūsų ryšio operatoriaus tarifus)

Grupės "Arka" koncertas
2018-04-13 21:00 (Europe/Helsinki) | „Juonė pastuogė”
Dar mokykloje koncertinę veiklą pradėję broliai Ringaudas ir Kęstutis Stoškai, koncertuojantys privačiuose šventėse, firmų ir kolektyvų vakarėliuose, miestelių šventėse, pieš keletą metų nusprendė atsisakyti „fonograminio” grojimo ir koncertuoti tik su gyvos muzikos sąstatu – grupe ARKA. 2013 m. metais į kolektyvą buvo pakviestas būgnininkas Martynas Stoškus, šiuo metu studijuojantis mušamųjų specialybę Vilniaus kolegijoje. Siekiant grupės solidesnio skambesio, praėjusių metų pabaigoje, į kolektyvą buvo pakviestas bosistas Kęstutis Radavičius, šiuo metu dirbantis Šiaulių Sauliaus Sondenckio menų gimnazijoje ir magistrantūros mokslus kremtantis Vilniuje, Lietuvos muzikos akademijoje. Artimiausiu metu planuojama įsirašyti ir klausytojams pristatyti naują grupės ARKA autorinę dainą.
Muzikantai atlieka įvairių grupių “šlagerius” bei naujausius hitus. Repertuare galima išgirsti – F. Sinatra, L. Armstrong, M. Bubble, „The Beatles“, „Smokie“, „Hiperbolės“, „Rondo“, „Vairo“, Ž.Žvagulio, M.Mikutavičiaus, J. Manto, D. Montvydo, „Sel“, ir kt. populiarių, laiko patikrintų atlikėjų kūrinius

Grupės "BONUS" koncertas
2018-04-14 21:00 (Europe/Helsinki) | „Juonė pastuogė”
Vakarėlyje populiarius lietuviškus šlagerius ir pasaulio muzikos hitus gros Arūnas (klavišai) ir Marius (klavišai, gitara), Aivaras (mušamieji) ir Marius (el.gitara). Daugiau apie juos www.grupebonus.lt
Vakarėlis vyks jaukioje ir pagražėjusioje smuklės “Juonė pastuogė” salėje. Vietų skaičius salėje labai ribotas, todėl staliukus į muzikinius vakarus kviečiame rezervuoti iš anksto.

Nemokamas mados ir grožio renginys ,,Design for life’’
2018-04-15 10:00 - 17:00 (Europe/Moscow) | Šiaulių arena
Madingi drabužiai, kosmetikos priemonės, rankų darbo papuošalai ir visa galybė grožio – ar ne tai rasti po vienu stogu svajoja kiekviena moteris? Balandžio 15 dieną, Šiauliuose, „Šiaulių“ arenoje ši svajonė bus išpildyta. Ketvirtą pagal dydį miestą Lietuvoje aplankys nemokamas mados ir grožio renginys ,,Design for life’’. Daugiau nei 150 savo srities profesionalų nuo pat 10 valandos ryto užpildys visą „Šiaulių“ areną didžiausiu mieste mados ir grožio priemonių pasirinkimu.

Naujienos nuo drabužių iki kosmetikos
Balandžio 15 dieną nuo 10 iki 17 valandos po ,,Šiaulių’’ arenos stogu vyksiantis mados ir grožio renginys neapsiribos ties jokia amžiaus grupe ar sfera – bus visko ir visiems. Čia atvyks dizaineriai, pristatantys naujausias pavasario/vasaros kolekcijas tiek vyrams, tiek moterims drabužių ir aksesuarų sferose. Kūrėjai, gaminantys vaikams drabužius, aksesuarus ir žaislus. Namų interjero ir detalių puoselėtojai, su Jūsų būstui ir jo aplinkai skirtomis interjero detalėmis ir išskirtiniais gaminiais. Kosmetikos ir kūno grožio priemonių gamintojai patars, kaip rūpintis savo kūnu, puoselėti odą bei plaukus atšilus orams. Kitaip tariant, būsite aprūpinti nuo galvos iki kojų, o svarbiausia – Jūsų laikas prabėgs vietoje, kur bus pasiūlytas geriausias kainos ir kokybės santykis. Dėmesingai atrinkti renginio dalyviai Jus įkveps būsimiems sezonams ir visiškai atpalaiduos nuo galvos skausmo pavadinimu ,,Ką rengtis?’’. Balandžio 15 dieną nuo 10 iki 17 valandos po ,,Šiaulių’’ arenos stogu vyksiantis mados ir grožio renginys neapsiribos ties jokia amžiaus grupe ar sfera – bus visko ir visiems. Čia atvyks dizaineriai, pristatantys naujausias pavasario/vasaros kolekcijas tiek vyrams, tiek moterims drabužių ir aksesuarų sferose. Kūrėjai, gaminantys vaikams drabužius, aksesuarus ir žaislus. Namų interjero ir detalių puoselėtojai, su Jūsų būstui ir jo aplinkai skirtomis interjero detalėmis ir išskirtiniais gaminiais. Kosmetikos ir kūno grožio priemonių gamintojai patars, kaip rūpintis savo kūnu, puoselėti odą bei plaukus atšilus orams. Kitaip tariant, būsite aprūpinti nuo galvos iki kojų, o svarbiausia – Jūsų laikas prabėgs vietoje, kur bus pasiūlytas geriausias kainos ir kokybės santykis. Dėmesingai atrinkti renginio dalyviai Jus įkveps būsimiems sezonams ir visiškai atpalaiduos nuo galvos skausmo pavadinimu ,,Ką rengtis?’’.

Renginyje – pramogos ir dovanos
Žaibiškai pamiltas renginys Šiaulių miesto gyventojus ir svečius vilios ne tik mados, grožio, sveikatos bei interjero naujienomis, tačiau ir specialiai rengiama programa. Mugės lankytojus pasitiks įvairios veiklos, kurios bus aktualios ir mažam, ir dideliam. Nuo 10 valandos startuosiantis vienos dienos renginys pirmuosius lankytojus pasitiks ir su dovanomis. Informaciniai mados ir grožio mugės remėjai ,,Cosmopolitan’’ bei ,,Moteris’’ dalins leidinius pirmiesiems lankytojams. Žaibiškai pamiltas renginys Šiaulių miesto gyventojus ir svečius vilios ne tik mados, grožio, sveikatos bei interjero naujienomis, tačiau ir specialiai rengiama programa. Mugės lankytojus pasitiks įvairios veiklos, kurios bus aktualios ir mažam, ir dideliam. Nuo 10 valandos startuosiantis vienos dienos renginys pirmuosius lankytojus pasitiks ir su dovanomis. Informaciniai mados ir grožio mugės remėjai ,,Cosmopolitan’’ bei ,,Moteris’’dalins leidinius pirmiesiems lankytojams.

Nemokamame mados renginyje ,,Design for life’’ verta apsilankyti ne tik dėl prekės ženklų gausos po vienu stogu, bet ir dėl to, kad tai galimybė sulaukti viliojančių nuolaidų, o mugės dalyviai yra pasirengę Jums įkvėpti šviežio idėjų oro jau vien besigrožint jų unikaliomis ekspozicijomis. Pavasarinę nuotaiką kurs jauki aplinka ir muzika. Nemokamame mados renginyje ,,Design for life’’ verta apsilankyti ne tik dėl prekės ženklų gausos po vienu stogu, bet ir dėl to, kad tai galimybė sulaukti viliojančių nuolaidų, o mugės dalyviai yra pasirengę Jums įkvėpti šviežio idėjų oro jau vien besigrožint jų unikaliomis ekspozicijomis. Pavasarinę nuotaiką kurs jauki aplinka ir muzika.
Atsinaujinusio formato ir įvairiausių staigmenų žadantis renginys ,,Design for life’’ visų lankytojų lauks balandžio 15 dieną nuo 10 iki 17 val ,,Šiaulių’’ arenoje.

Pasaulio kultūros dienai skirta diskusija „RERICHO PAKTAS IR PASAULIO TAIKOS VĖLIAVA“
2018-04-15 13:00 (Europe/Moscow) | P. Višinskio viešoji biblioteka
Balandžio 15 d. 13 val. Šiaulių apskrities Povilo Višinskio viešosios bibliotekos Mažojoje salėje vyks Pasaulio kultūros dienai skirta diskusija „RERICHO PAKTAS IR PASAULIO TAIKOS VĖLIAVA“.
„Šį Paktą daugelis vadina Raudonuoju Kultūros Kryžiumi. Raudonasis Kryžius rūpinasi fizine žmogaus sveikata, o Paktas dėl kultūros vertybių išsaugojimo turi tapti dvasinės žmogaus sveikatos saugotoju ir globėju,“ – yra sakęs Nikolajus Rerichas.
Diskusijos temos:
Kultūros dienos svarba ir Taikos vėliavos simbolinė prasmė;
Rericho pakto reikšmė kultūros objektų apsaugai;
Sunaikinti, apleisti meno kūriniai Šiauliuose.
Diskusijoje dalyvaus: S. Tumėnas, R. Dailidė, S. Prancuitis, A. Musneckis, R. Trušys, A. Visockis, V. Rimkus, M. Adomavičienė, G. Arlauskaitė-Vingrienė, S. Baranauskienė ir kt.
Renginį su muzikine-poetine programa pradės aktorė Silvija Povilaitytė, diskusiją moderuos Diana Stungurienė.
Bus rodomos dokumentinių filmų „Kultūra yra Šviesos ginklas“, „Rerichas ir Latvija“ ištraukos ir kt. vaizdo medžiaga.
Renginio organizatoriai:
Šiaulių apskrities Povilo Višinskio viešoji biblioteka;
Studija „Gin-Dia“.
Partneriai: Šiaulių Nikolajaus Rericho klubas, LDS „Šiaulių dailininkų organizacija“.

Komedija LOTO (N-18)
2018-04-16 18:00 (Europe/Moscow) | Koncertų salė „Saulė”
Aštri komedija

REŽISIERIUS – Olegas Šapošnikovas (Oļegs Šapošņikovs)

AUTORIUSVasilijus Sigarevas
DAILININKASVojtekas Stefanekas (Wojciech Stefaniak)
VERTĖJASHerkus Kunčius
KOSTIUMŲ DAILININKĖGreta Subatavičiūtė

VAIDINA

Stanislovas – Andrius Žiurauskas
Stanislovas, Jaunuolis – Jokūbas Bareikis
Irena – Valda Bičkutė
Alfonsas – Mindaugas Capas, Dalius Skamarakas
Severija – Lina Rastokaitė, Ineta Stasiulytė
Teresė – Gabrielė Malinauskaitė, Brigita Arsobaitė
Jaunuolis – Algis Ramanauskas
Mykolas Sakalas – Sakalas Uždavinys, Jonas Braškys

Šis spektaklis – išskirtinai tik suaugusiems žiūrovams! Vartojama necenzūrinė leksika!

Spektaklio personažai sukurti pagal realius asmenis. Tai žmonės, kurie gyvena šalia mūsų. Galbūt jie nėra tokie išsilavinę, inteligentiški, kultūringi ir apsiskaitę, kaip mes, vadovaujasi visai kitomis vertybėmis, turi visai kitokių svajonių, bet tuos žmones mes sutinkame kasdien – kaimynystėje, parduotuvėje, gatvėje…
Visi norime gyventi gražiai ir patogiai. Tiesa? Tačiau, kad ir kiek uždirbtume, kad ir kiek turėtume, kad ir kiek laimėtume ar gautume dovanų, iki pilnos laimės mums vis tiek visada trūksta… Bent šiek tiek. O kas, jei laimė slypi visai ne tame? Gal tikroji laimė – tai gebėjimas suvokti, teisingai įvertinti ir laiku pradėti branginti draugystę, pagarbą, sąžinės ramybę?
Irena visada buvo garbinga vidutinio amžiaus moteris – pareiginga darbuose, pamaldi bažnyčioje, mandagi su kaimynais. Na, ir uoli loterijos bilietų pirkėja. Vieną dieną Irenos svajonė išsipildė su kaupu – ji ne tik įsigijo laimingą loterijos bilietą, bet ir laimėjo tiek pinigų, kad jos vyras Stanislovas pagaliau galėtų mesti tarnybą, nusipirkti naują automobilį ir pradėti dirbti išsvajotąjį taksisto darbą. Irena šią sėkmę kartu atšvęsti pasikvietė draugus – Alfonsą su Severija bei Mykolą Algirdą su žmona Terese.
Tačiau po nuoširdaus vakarėlio, koks būna tik tarp senų gerų draugų, laimingasis Irenos bilietas… pradingo! Kaip į vandenį! Ne. Jo nėra nei po stalu, nei spintose, nei tarp nešvarių vakarėlio indų. Ar gali būti, kad laimingąjį loterijos bilietą – TĄ vienintelį bilietą į tikrą laimę – paėmė kažkuris iš svečių? Šis įtarimas su baisiu kartėliu apsėdo Irenos protą ir ji nieko nelaukdama imasi veiksmų išsiaiškinti, kas iš taip vadinamų draugų pasikėsino į jos laimę.
Šiuolaikinės kartos rusų dramaturgo Vasilijaus Sigarevo (Василий Сигарев) pjesės pasižymi savitu humoro prieskoniu, tikrovišku realizmu ir vaizdingu kasdienybės šaržu. Tik suaugusiems skirta komedija „Loto“ – tai jau antroji šio autoriaus pjesė, pristatoma profesionaliame komedijos teatre „Domino“: teatro lankytojai turėjo progos mėgautis šio autoriaus komedija „Melo detektorius“, sulaukusia tarptautinio pripažinimo Senajame Europos žemyne.

BILIETAI: http://bit.ly/2H8ddkp

Kokiam žiūrovui skirtas spektaklis
Aštri komedija provokuojančia tema skirta žiūrovui, mėgstančiam taiklų ir įžvalgų kasdienybės šaržą

Premjera
2016 m. gruodžio 3 d.

Renginio trukmė
1 val. 40 min.

Pertrauka
Yra

Rekomenduojamas amžius
N-18

Ar spektaklyje rūkoma
Ne

Ar vaikai įleidžiami
Ne

Papildoma pastaba
Vartojamas necenzūrinis žodynas

Klezmer Klangen ansamblio vakaras-koncertas
2018-04-17 17:30 (Europe/Moscow) | P. Višinskio viešoji biblioteka
Balandžio 17 d. 17.30 val. Šiaulių apskrities Povilo Višinskio viešosios bibliotekos Konferencijų salėje vyks Klezmer Klangen (jidiš klezmer – muzikantas, klangen – balsai) ansamblio vakaras-koncertas.
„Klezmer Klangen“ susibūrė 2014 m. vasarą. Muzika visada šalia – darbe ir namie – ji ansamblio narių gyvenimas. Ansamblį sudaro viena didelė šeima: tėtis Dainius – klarnetas; mama Rasa – kontrabosas, fortepijonas, vokalas; teta Jovita – akordeonas, vokalas; duktė Saulė – smuikas, vokalas; sūnus Dovydas – mušamieji, vokalas; duktė Ramunė – šokiai, vokalas. Pakerėti žydų muzikos grožio, negalėjo jai atsispirti – paniro į jos platybes improvizuodami, išmokdami groti naujais instrumentais, dainuodami istorine jidiš kalba.
2016 m. rudenį ansamblis „Klezmer Klangen“ gavo Lietuvos kultūros instituto kvietimą atstovauti Lietuvai kultūrinėje programoje „Lietuva – Ukraina: kultūros partnerystė 2016“ ir surengti koncertą Kijeve Nacionaliniame Taraso Ševčenkos muziejuje parodos „YIVO Vilniuje. Legendos pradžia“ atidaryme. Tada buvo puikiai įvertinti klausytojų ir muzikantų profesionalų.
Savo veikla ansamblis „Klezmer Klangen“ reprezentuoja Lietuvą, kaip turtingą istoriją turinčią valstybę. Be istorijos pažinimo sunkiai įsivaizduojamas ateities kūrimas, sunku išvengti baisių klaidų. Kartu ansamblis skatina lietuvių ir žydų tautų tarpkultūrinį dialogą.

Arūno Petraičio knygos apie Šiaulių krepšinio istoriją sutiktuvės
2018-04-19 17:00 (Europe/Moscow) | P. Višinskio viešoji biblioteka
Balandžio 19 d. 17 val. Šiaulių apskrities Povilo Višinskio viešoji biblioteka kviečia į Arūno Petraičio knygos „9 Šiaulių krepšinio dešimtmečiai. Iliustruota istorija nuo 1925 metų“ sutiktuves. Renginys vyks Mažojoje salėje.
Knygoje apžvelgiama krepšinio sporto raida Šiauliuose nuo pat jo organizuotos veiklos pradžios 1925 metais. Minimi reikšmingiausi šiauliečių laimėjimai, datos, įvykiai, aptariamas organizatorių vaidmuo. Taip pat pažymimi svarbiausi Lietuvos krepšinio pasiekimai.
Iliustruotoje istorijoje – per 500 nuotraukų, kai kurios jų yra publikuojamos pirmą kartą.

Koncertas „Su meile iš Neapolio“
2018-04-19 18:00 (Europe/Moscow) | Šiaulių kamerinė salė „Polifonija“
Šiauliai tai – miestas, išugdęs ir užauginęs begalę talentingų muzikos atlikėjų. Muzikinė Šiaulių tapatybė tai – projektas, buriantis profesionaliojo meno atlikėjus, kilusius iš Šiaulių.
Projekte „Muzikinė Šiaulių tapatybė“ persipina skirtingų kartų atstovų Šiaulių miesto istorijos. Vyresnės kartos atstovai projekto metu dalinsis savo išmintimi ir sukaupta patirtimi, o atstovaujantieji jaunąją kartą turės galimybę pasirodyti bei uždegti publiką savo entuziazmu.
Orams vis šylant, dienoms vis ilgėjant, dažnas ima svajoti apie vasarą ir saulėtąją Italiją. Balandžio 19 d., 18 val., Šiaulių kamerinėje salėje „Polifonija” trumpam nukeliausime į Neapolį. O juk Neapolyje ir jo apylinkėse gimę italų kompozitoriai ne tik parašė dešimtis nepaprastai išpopuliarėjusių dainų, bet ir sukūrė tai, kas ilgainiui virto atskiru žanru.
Visą pluoštą neapolietiškų dainų šįsyk atliks du maestro Virgilijaus Noreikos auklėtiniai – baritonas Simas Strazdas (baritonas) ir tenoras Juozas Janužas (tenoras), kuriems fortepijonu akompanuos Lina Giedraitytė.
JUOZAS JANUŽAS baigęs muzikos studijas Šiaulių universitete tapo maestro Virgilijaus Noreikos studentu Lietuvos muzikos ir teatro akademijoje. Studijų metu jaunasis solistas jau yra surengęs dešimtis koncertų įvairiose Lietuvos scenose, laimėjęs laureato diplomus ir prizines vietas keliuose tarptautiniuose konkursuose.
LINA GIEDRAITYTĖ baigusi studijas Lietuvos muzikos ir teatro akademijoje (prof. A. Žvirblytės klasėje) ir stažuotę pas prof. Joaquíno Soriano Madride, netrukus buvo pakviesta dirbti koncertmeistere Lietuvos muzikos ir teatro akademijoje garsaus Lietuvos tenoro ir profesoriaus Virgilijaus Noreikos klasėje. Šiandien Lina taip pat dirba koncertmeistere Vilniaus miesto operoje, kuriai vadovauja žymi operos režisierė Dalia Ibelhauptaitė.
SIMAS STRAZDAS, kaip ir J. Janužas, buvęs maestro V. Noreikos mokinys. Neapolietiškas dainas dainuoja nuo vaikystės. Su daina „O sole mio“ tapo „Dainų dainelės“ laureatu. Dabar, studijuodamas operinį dainavimą LMTA Simas taip pat mielai įtraukia neapolietiškas dainas į savo repertuarą. „Esu didelis senųjų Italijos operos meistrų, tokių kaip Cesare Siepi, Tita Ruffo, Piero Cappuccilli, Franco Corelli, gerbėjas. Visų jų repertuare rasi ne vieną neapolietišką dainą. Juk jose kaip niekur kitur dainininkas gali ne tik parodyti puikią kantileną ir tembro grožį, bet ir atsiskleisti kaip jautrus atlikėjas” – pasakoja atlikėjas.
Vakaro koncerte skambėsiančiose dainose klausytojai išgirs visą jausmų paletę. P. Tosti, L. Denzos, L. Cordillo, E. Cannio ir kitų italų kompozitorių solinės dainos ir duetai kerės melodijų grožiu, žaismingais ritmais, jautriu poetiniu turiniu.
Bilietų kaina 6 ir 4 € (nuolaida taikoma moksleiviams, studentams, senjorams ir neįgaliems pateikus pažymėjimą).
Bilietus galite įsigyti Polifonijos kasoje (Aušros al. 15) ir visose Ticket Market kasose.
Bilietų rezervacija telefonu: (8 41) 52 11 60
Projektą remia Šiaulių miesto savivaldybė.

Vidas Bareikis I Koncertinis turas #VB100
2018-04-19 19:00 (Europe/Moscow) | Šiaulių arena
Anšlaginiuose koncertuose pristatęs jau ketvirtąjį savo studijinį darbą – muzikos albumą – „KATUKAVAKRE?“, Vidas Bareikis keliauja aplink Lietuvą su rekordinio dydžio turu „#VB100“. Charizmatiškasis atlikėjas vykdo sau užsibrėžtą tikslą – iki metų galo sugroti net šimtą koncertų visoje šalyje.
Į koncertą susirinkę žiūrovai bus nustebinti naujausia V. Bareikio programa. „#VB100“ koncertuose skambės ne tik puikiai žinomos, kultinėmis tapusios dainos, bet ir naujausio albumo „KATUKAVAKARE?“ singlai. Tai ir šį rudenį nuotaikingu klipu bei daugeliui atpažįstamomis aktualijomis populiarumą pelnęs „Pusvalandukas“, ir vasaros festivalių hitu tapęs – „Man taip patinka“.
V. Bareikio koncertai išsiskiria nuoširdžia emocija, netaupoma energija ir nestandartiniu santykiu su publika. „Žmogaus orkestro“ improvizacijos, „Babkių“ dainavimas kartu ar vandens pliūpsniai koncerto pabaigoje jau tapo vieno energingiausių Lietuvos scenos atstovų vizitine kortele. Taigi ir į šio turo koncertus žiūrovai turėtų ateiti nusiteikę bendradarbiauti, pašėlti ir likti nustebinti.

Jaunųjų protų lygos finalas
2018-04-20 17:00 (Europe/Moscow) | P. Višinskio viešoji biblioteka
Balandžio 20 d. 17 val. Šiaulių apskrities Povilo Višinskio viešojoje bibliotekoje vyks Jaunųjų protų lygos pirmojo sezono finalas. Nuo praėjusių metų rudens kas mėnesį vykstančios Šiaulių miesto gimnazistų protų kovos pasiekė finišą. Iš viso per sezoną savo jėgas išmėgino net 19 miesto moksleivių komandų. Geriausiai sekėsi komandoms „Taikomoji erudicija“, „BAD VIP“ ir „OMEGA“. Šios komandos finaliniame žaidime trečiadienį mėgins išsaugoti prizininkių vietas.
2017 m. rudenį įkurtos Jaunųjų protų lygos pirmasis sezonas skirtas Lietuvos valstybės atkūrimo šimtmečiui. Visuose sezono žaidimuose buvo pateikta nemažai klausimų, susijusių su Lietuvos istorija, geografija, literatūra, kultūra, lietuvių sportininkų pasiekimais ir kt. Renginys pritraukė didelį skaičių moksleivių ir parodė, kad šiuolaikinis jaunimas mėgsta intelektinius žaidimus ir domisi dabartinėmis aktualijomis.
Žaidimą veda Juliaus Janonio gimnazijos moksleivis Edgaras Sviščiovas, per pertraukėles dalyvius savo muzika džiugina jaunieji muzikantai.
Kviečiame visus į Jaunųjų protų lygos pirmojo sezono finalą palaikyti savo mėgstamos komandos.
Lygos partnerė – Šiaulių apskrities Povilo Višinskio viešoji biblioteka, rėmėjai: Darbo rinkos mokymo centras, „Forum Cinemas“, „Apollo boulingas“, Vilniaus universitetas, JAV ambasada Lietuvoje, Valstybinis Šiaulių dramos teatras, kavinė „ČinČin“, vandens pramogų parkas „Fox Spot“

Muzikos vakaras su Emilija ir Ignu
2018-04-20 19:00 (Europe/Moscow) | Baras „Čin čin”
„ČinČin muzikos vakarai“ – tai tęstinis projektas, kuriame proga parodyti save atitenka talentingiems Šiaulių miesto jaunuoliams!
Šio penktadienio vakaras priklausys naujam duetui – Emilijai ir Ignui! Pusmetį besimokydamaa Amerikoje praleidusi mergina be proto pasiilgo lietuviškos muzikos ir savo ukulėlės, o šis muzikinis vakaras jai bus pirmasis!
Tuo tarpu Ignas yra ilgametis berniukų ir jaunuolių choro „Dagilėlis“ narys ir grupės „The young engineers“ muzikantas.
Muzikinė kelionė kavinėje „ČinČin“ vyks jau šį penktadienį 19 val.

K. Jablonskio ir grupės koncertas
2018-04-20 21:00 (Europe/Helsinki) | „Juonė pastuogė”
Su nauja gyva muzikantų iš Klaipėdos grupe dainininkas laukiamas visos šalies gyvos muzikos klubuose – Vilniuje, Kaune, Klaipėdoje, Druskininkuose, Šiauliuose ir kitur. „Grojame tik gyvai, tad ir „popsinio” pobūdžio kūriniai koncertuose įgyja visiškai kitokį skambesį” – tikina atlikėjas. Dainininkui koncertuose talkina klaipėdiečiai muzikantai: Robertas Kamarauskas (būgnai), Žygimantas Sinkevičius (gitara) ir Arūnas Degutis (boso gitara).

Grožio ir estetikos mugė
2018-04-22 12:00 (Europe/Moscow) | P. Višinskio viešoji biblioteka
Renginio programa:
12 val. Konferencijų salėje makiažo meistrė Ieva Mitigailienė pristatys knygą „Makiažo formulės“;
13 val. Mažojoje salėje vyks vizažistės Jurgitos Paulauskienės praktinė dieninio makiažo pamoka;
14 val. Konferencijų salėje tinklaraščio „Minervos blogas“ autorė, kvepalų žinovė Rimantė Budrytė-Kvietkauskienė skaitys paskaitą „Iškvėpintos istorijos“;
15 val. Mažojoje salėje vyks diskusija apie grožį „Matyti tai, kas nematoma“ su fotografais Agne ir Andriumi Mačiūnais.
Edukacijos visai šeimai:
11–15 val. III aukšto fojė. Netradicinių knygų skirtukų dirbtuvėlės su Rasa iš „Puoškimės kartu“;
11–16 val. Vaikų ir jaunimo literatūros skyrius. Mažųjų stilistų ateljė. Popierinių lėlių dirbtuvės, papuošaliukų gamyba su 3D rašikliais;
11–16 val. Knygos grafikos centras. Atvirukų kūrimo su specialia technika studija;
11–16 val. III aukšto fojė. Grožio alėja: L‘Occitaine, Rituals, Vivi, „Valerijono“ vaistinės produkcijos pristatymai;
12–15 val. III aukšto fojė. „Valerijono“ vaistinės edukacinis užsiėmimas „Natūralus grožis“.

Grožio ir estetikos mugė yra dalis bibliotekos vykdomo projekto „Šeimadieniai bibliotekoje“, kurio metu organizuojami edukaciniai-kultūriniai sekmadieniai visai šeimai. Šiais renginiais siekiama suteikti šeimoms kuo daugiau progų ir galimybių kartu leisti laiką bibliotekos erdvėse, tapti kūrybinių veiklų dalyviais ir kūrėjais.
Renginiai nemokami!
Renginys finansuojamas Šiaulių miesto savivaldybės.

Komedija „(Ne) Galiu tylėti, (Ne) Galiu mylėti!”
2018-04-22 18:00 (Europe/Moscow) | Koncertų salė „Saulė”
Po Lietuvą turą tęsianti kultinė „Kitokio Teatro“ komedija „(Ne) Galiu tylėti, (Ne) Galiu mylėti! RASOS-BASOS” (rež. Ričardas Vitkaitis) – balandžio 22 d. 18 val. Šiaulių koncertų salėje ,,SAULĖ”.
Komedijoje susitiks keturios charizmatiškos, krykštaujančios supermoterys, gyvenančios amžiaus tarpsniuose nuo 25 iki 55 m. Viena per kitą jos kleketuoja savo istorijas – ir dūzgia, lyg bičių avilys, aliarmo metu! Čia net patys privačiausi niuansai išparceliuojami draugių teismui. Stebint neįtikėtinas moterų gyvenimo situacijas, nevalingas kvatojimas palaipsniui apsėda visą salę. Ir nebelieka kitos išeities – kaip tik prisijuokti į valias!
Komedijos aktoriai – žiūrovams puikiai pažįstami iš TV laidų, kino filmų, įvairių teatro projektų – Aušra Štukytė, Lina Rastokaitė, Žemyna Ašmontaitė, Ramūnas Šimukauskas, Gabija Ryškuvienė, Eglė Mikulionytė žada nepakartojamas emocijas.
Komedija atskleis: moteris – tai tūkstančiai veidų ir vaidmenų; žemėje visi keliai veda į moterį, o ne į Romą; moteris tai deivė, gundytoja, kerėtoja ir pinčukas viename! Bet kaipgi pasaulis be moterų?!
Užgriuvus netikėtai didžiuliam pasisekimui, kūrybinė komanda pakeitė aktorių garderobą, žiūrovus herojės stebins naujomis, spalvingomis suknelėmis. Laukia ir daugiau staigmenų.
„(Ne) Galiu tylėti (Ne) Galiu mylėti“ – tai kultine pretenduojanti tapti komedija, subalansuota ir moterims, ir jas labiau trokštantiems suprasti vyrams. Misija – neįmanoma? Susitikime ir pažiūrėsime.
Bilietus platina – www.bilietai.lt
Vaidina:
Lina Rastokaitė/Žemyna Ašmontaitė
Aušra Štukytė,
Gabija Jaraminaitė
Eglė Mikulionytė/Rimantė Valiukaitė,
Ramūnas Šimukauskas.
Trukmė – 1 val. 40 min.

Monika Pundziūtė-Monique: akustinis koncertas
2018-04-26 19:00 (Europe/Moscow) | Koncertų salė „Saulė”
Viena ryškiausių ir žinomiausių jaunosios kartos atlikėjų kviečia į akustinį gyvo garso pasirodymą. Koncerte skambės muzikinės istorijos – dainos iš debiutinio atlikėjos albumo „Sun & Moon”. Kartu su muzikantais Monique klausytojams pristatys gerai žinomų kūrinių „Dviese”, „Man nebaisu”, „Palauk dar” akustines interpretacijas.
„Gerbėjai nuolat klausdavo, kada atvyksime koncertuoti į jų miestą. Labai džiaugiuosi, kad šį pavasarį turiu progą leistis po Lietuvą, kur su akustine albumo „Sun” programa aplankysime septynis miestus – sales, kuriose dar neteko būti, pamatysime klausytojų akis, kuriose dar nebuvome uždegę džiaugsmo savo muzika,” – su nekantrumu pavasario pasirodymų laukia atlikėja.
Akustinis Monique koncertas kovo 22 d. koncertų salėje „Saulė”.
Bilietai: https://www.bilietai.lt/lit/renginiai/koncertai/monika-pundziute-monique-akustinis-koncertas-243719/

Dokumentinio filmo „Misija Sibiras'17. Iš mokyklos suolo į ekspedicijos traukinį" pristatymas
2018-04-27 16:30 (Europe/Moscow) | Šiaulių universiteto biblioteka
Tai pasakojimas apie pilietiškumą. Jame sutelpa viskas: pirmasis ekspedicijos metu iškilęs kryžius, himnas, kurio metu visi nejučia apsikabina, už tūkstančių kilometrų nuo Lietuvos sutikti lietuviai ir vietiniai, kurie vis dar prisimena lietuviškas dainas.
Šis filmas apie 16 žmonių komandą, kuri 2017 metų liepą keliavo į tolimą Irkutsko kraštą (Rusijos federacija) ir ten esančiuose Tulūno ir Nižneudisnko rajonuose sutvarkė 9 lietuvių kapinės, kuriose iškilo ir 9 nauji, lietuviškomis kryždirbystės tradicijomis puošti kryžiai.
Visus šiauliečius bei miesto svečius maloniai kviečiame penktadienio vakarą susipažinti su ekspedicijos „Misija Sibiras’17“ dalyvių istorijomis ir emocijomis 40 minučių trukmės režisierės Emilės Jasulevičiūtės dokumentiniame filme „Misija Sibiras’17. Iš mokyklos suolo į ekspedicijos traukinį“.
Tai išskirtinė galimybė prisiliesti prie gyvosios istorijos, prie kurios Irkutske prisilietė 16 jaunų žmonių komandos rankos.
Prieš filmą savo kelionės (į Irkutsko sritį (Rusijos federacija)) istorijomis, įspūdžiais, išgyventomis emocijomis dalinsis ekspedicijos „Misija Sibiras’17” dalyvis Aurimas Rapalis.
Dokumentinio filmo pristatymas vyks balandžio 27 d. 16:30 val. Šiaulių universiteto bibliotekos 413 aud.
Istorija gyva bus tol, kol prie jos prisilies kuo daugiau rankų!
